**ՀՀ ԱՐԱԳԱԾՈՏՆԻ ՄԱՐԶՊԵՏ ՍԱՐԳԻՍ ՍԱՀԱԿՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ**

**ՀԱՅԿԱԿԱՆ ԲԱՆԱԿԻ ՕՐՎԱ ԿԱՊԱԿՑՈՒԹՅԱՄԲ**

Սիրելի հայրենակիցնե՛ր, հունվարի 28-ին մեր երկիրը նշում է Հայկական բանակի տոնը: Տոն, որը նվիրական է բոլորիս համար, եւ մենք ամենայն հպարտությամբ մասնակիցն ենք այդ պանծալի տոնակատարությանը:

Հայկական բանակը ձեւավորվեց 21 տարի առաջ՝ հայոց մերօրյա պատմության կարեւորագույն եւ ամենապատասխանատու ժամանակաշրջանում: Անցնելով բազում խոչընդոտների միջով եւ հերոսաբար հաղթահարելով ժամանակի թելադրած դժվարությունները, այսօր Հայկական բանակը ներկայանում է իբրեւ տարածաշրջանի ուժեղագույնն ու անպարտելին: Մենք, հիրավի, հպարտանում ենք մեր բանակի այսօրվա ներկայով եւ իրատեսորեն ընկալում նրա վաղվա կայուն եւ նպատակասյաց օրը:

Բանակաշինությունը մեր երկրի պետականության կերտման գլխավոր եւ ամենաակնառու ձեռքբերումներից է: Այսօր բոլորիս խնդիրը այդ բանակի պահպանումն է, դրա շուրջ բոլոր ուժերի համախմբումն ու մեկտեղումը: Սա է երկրի նախագահ, ՀՀ զինված ուժերի գերագույն գլխավոր հրամանատար Սերժ Սարգսյանի հորդորը կառավարության ողջ համակարգին, հանրության բոլոր շերտերին , երկրի մաս կազմող բոլոր անհատներին:

Այսպիսի հավատամքով ենք մենք տոնում Հայկական բանակի օրը:

Շնորհավորում եմ ամենքիս այս պանծալի տոնի կապակցությամբ: Մաղթում խաղաղություն, ուժ եւ կորով, անամպ եւ արեւոտ երկնակամար: